Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 3314

b) földi telepítésű ADS-B berendezést használnak, hacsak a ballon olyan ADS-B adóval nincs felszerelve, amely képes a nyomás-magasság folyamatos sugárzására, vagy a megfigyelő állomásról - szükség szerint - bekapcsolható. 3.5 Azt a nehéz besorolású, személyzet nélküli szabad ballon, amely olyan függő antennával van felszerelve, amelynek bármely pontján történő letöréséhez 230 N-nál nagyobb erőre van szükség, csak abban az esetben üzemeltethető, ha az antennán legalább 15 méterenként színes jelzőzászló vagy jelzőcsík található. 3.6 A nehéz besorolású személyzet nélküli szabad ballon nem üzemeltethető 18000 méter (60000 láb) nyomásmagasság alatt napnyugta és napkelte között kivéve, ha a ballont, annak tartozékait és a terhet - függetlenül attól, hogy ezek a repülés során a ballonról leválnak-e vagy sem,- jelzőfénnyel látják el. 3.7 A nehéz besorolású, személyzet nélküli szabad ballon, amely 15 méternél hosszabb felfüggesztő szerkezettel (a nagyon feltűnő, színes, nyitott ejtőernyő kivételével) van ellátva, nem üzemeltethető napkelte és napnyugta között 18000 méter (60000 láb) nyomásmagasság alatt, kivéve, ha a függő szerkezetet nagyon feltűnő színes csíkokkal befestik, vagy azt színes jelzőzászlókkal látják el.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes